Neil Armstrong

**Neil Alden Armstrong** ( 5 Agustus 1930 – Tangghâl 25 Agustus 2012 ) panèka astronot, pilot ojhi coba’, insinyur penerbangan, ḍosen universitas, bân  Penerbangan Angkatan Laut Amerika Serikat. Salèrana orèng sè ḍâ’-aḍâ’ ajhâlân è Bulân. Sabellum ḍhâḍḍhi astronot, Armstrong panèka pârwira Angkatan Laut Amerika Serikat bân a tugas è Perrang Korea. Saellana perrang, salèrana ḍhâḍḍhi pilot ojhi coba’ è Komite Penasehat Nasional ka angghuy Stasiun Penerbangan Kecepatan Tinggi Aeronautika, samangkèn Pusat Penelitian Penerbangan Dryden, tempat salèrana nyatet para' 900 penerbangan. Salèrana lulus ḍâri Universitas Purdue bân ampon lastare a kuliah sarjana è Universitas Southern California.

Mènangka peserta è ḍâlem program penerbangan luar angkasa Man In Space Soonest bân X-20 Dyna-Soar Angkatan Uḍara Amerika Serikat, Armstrong ngèrèng Korps Astronot NASA è taon 1962. Penerbangan luar angkasa pertamana panèka misi *Gemini 8* NASA è taon 1966, sè èghâbây pilot komanḍo bân ḍhâḍḍhi warga AS pertama è lowar angkasa. È misi panèka, salèrana ngalakonè pangerrebbhân duwâ' pesawat ruwang angkasa sè a pilot pertama kalabân pilot David Scott.

Penerbangan lowar angkasa sè kaḍuwâ' bân sè ahèr Armstrong panèka ḍhâḍḍhi komanḍan misi penḍaratan bulân *Apollo 11* è bulân Juli 1969. È ḍâlem misi panèka, Armstrong bân Buzz Aldrin toron ka bulân bân mataḍâ’ ḍuwâ’ setengnga jhâm kaangghuy ajâlajah Bulân, ḍhinèng Michael Collins pagghun è orbit è dâlem tarèkah Komando. Armstrong èberri' Medali Kebebasan Presiden sareng Presiden Richard Nixon kalabân Collins bân Aldrin, Medali Kehormatan Luar Angkasa Kongres sareng Presiden Jimmy Carter è taon 1978, bân Medali Emas Kongres è taon 2009.Tanggal 25 Agustus 2012, Armstrong seda è Cincinnati, Ohio, è omorra 82 taon polana komplikasi dâri arteri koroner sè asompet.

## '''Taon-Taon Pertama'''
Neil Armstrong bhâbbhâr è tangghâl 5 Agustus 1930  è Wapakoneta, Ohio, pottra dâri Stephen Koenig Armstrong bân Viola Louise Engel.   Salèrana teḍḍhâ’an Skotlandia bân Jerman, bân anḍi' ḍuwâ' alè’, June bân Dean. Stephen Armstrong alako ḍhâḍḍhi auditorra pamarèntah naghârâ bâgiyân Ohio, bân kâlowargana apinda ka 20 kotta è Ohio è 15 sajjhek Armstrong bhâbbhâr. Kâsennenganna nerbang tombu molaè bâkto ramana ngater Neil sè ghik omor 2 taon ka Cleveland Air Races. Tangghâl 20 Juli 1936, è omor 6 taon, Armstrong ngarâssaen penerbangan de’-ade’en è pesawat Ford Trimotor sè èjhulughi "Tin Goose" kalabân ramana è Warren, Ohio. 

Paleng ahèr ramana ngallè ka Wapakoneta (Auglaize County) è taon 1944, è ḍissa Neil ajhâr è Blume High School. Armstrong molaè ngala' palajhâran nerbang è bandara kabupaten lokal, bân ollè sertifikat nerbang è omorr 15 taon, sabellumma ollè SIM. Armstrong aktif è Pramuka bân èberri'i pangkat Pramuka Garuḍa . Menangka orèng seppo, èpon èberri'i pengharghâân Distinguished Eagle Scout Award bân Silver Buffalo Award sareng Boy Scouts of America. Tangghâl 18 Juli 1969, è bâkto nerbang ka Bulân è Columbia, salèrana nyapa ca-kanca Pramukana: "Sengko’ terro ngoca'aghi salam ka sakabbhina kanca sè bâdâ è gerakan Pramuka è Farragut State Park è Idaho sè hadir è National Jamboree minggu rèya; bân Apollo11 nyo'onnaghi se paleng sae bhâḍhi kabbih. Houston: "sâkalangkong, Apollo 11. Sengko’ yâkin maske ta’ ngeding, reng-oreng jâreya bhâkal ngedinga e berta. kabbi bhâkal cè' ngarghâna." 

## '''Anggkatan Laut'''
Pamanggilân Armstrong dâri Angkatan Laut dâtâng è tangghâl 26 Januari 1949, èpakon alapor ka Stasiun Udara Angkatan Laut Pensacola kaangghuy pâlateyân penerbangan. Pâlateyân panèka ajhân 18 bulân; è bâkto jârèya èangghep sanggup mendarat è kapal induk USS *Cabot* bân USS *Wright*. Tangghâl 16 Agustus 1950, duminggu saamponna ulang taonna sè kapeng 20, Armstrong è kèrèmèh sorat sè nyataaghi jhâ' aba'na la ngampengè sarat ḍhâḍḍhi Penerbang Angkatan Laut .